CELEX: 32007R0214
Language: mt
Date: 2007-02-28 00:00:00
Title: Regolament tal-Kummissjoni (KE) Nru 214/2007 tat- 28 ta' Frar 2007 li jemenda r-Regolament (KEE) Nru 2454/93 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju

5.12.2008         MT              Il-Ġurnal Uffiċjali ta’ l-Unjoni Ewropea                          879

32007R0214

L 62/6                        IL-ĠURNAL UFFIĊJALI TA’ L-UNJONI EWROPEA                          1.3.2007

                 REGOLAMENT TAL-KUMMISSJONI (KE) Nru 214/2007

                                         tat-28 ta' Frar 2007

    li jemenda r-Regolament (KEE) Nru 2454/93 li jiffissa d-dispożizzjonijiet għall-
implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi
                              Doganali Komunitarju

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2913/92 tat-12 ta’ Ottubru 1992 li
jwaqqaf il-Kodiċi Doganali tal-Komunità1, u b’mod partikolari l-Artikolu 247 tiegħu,

Billi:

(1)      Ir-Regolament (KEE) Nru 2454/932 jistipula sistema ta’ ġestjoni għall-kwoti tariffarji.
         Sabiex jitnaqqsu l-piż amministrattiv u l-ispejjeż mal-importazzjoni, u sabiex tiġi
         promossa uniformità fit-trattment, ġie pprovdut biex ċerti kwoti tariffarji jitqiesu bħala
         kritiċi. L-esperjenza bis-sistema u l-użu mtejjeb tal-iskambju elettroniku tad-dejta bejn
         l-Istati Membri u l-Kummissjoni urew li l-kriterji użati biex jiġi ddeterminat l-istatus
         kritiku jistgħu jiġu llaxkati aktar mingħajr ma jinħoloq riskju għar-riżorsi proprji tal-
         Komunità. Skont dan, kwota tariffarja għandha titqies kritika meta, minflok 75% tas-
         sistema kurrenti, ikun intuża 90% tal-volum tal-kwota inizjali.

(2)      It-talba għad-dejta ta’ monitoraġġ marbuta mal-importazzjoni u l-esportazzjoni żdiedet
         b’mod konsiderevoli. Bħala konsegwenza, fil-każ tas-sorveljanza tal-merkanzija, l-
         Istati Membri għandhom jipprovdu, b’numru uniku tal-identifikazzjoni, lill-
         Kummissjoni u b’mod aktar frekwenti milli bis-sistema kurrenti, dettalji dwar id-
         dikjarazzjonijiet tad-dwana għar-rilaxx għaċ-ċirkolazzjoni ħielsa jew dikjarazzjonijiet
         tal-esportazzjoni. Meta dawn id-dettlaji ma jkunux disponibbli jew inkella jkunu
         parzjalment disponibbli fid-data tad-dikjarazzjoni tad-dwana bi proċedura simplifikata,
         għandhom jiġu pprovduti jew kompluti wara.

1
         ĠU L 302, 19.10.1992, p. 1. Ir-Regolament kif emendat l-aħħar mir-Regolament (KE) Nru 648/2005
         tal-Parlament Ewropew u tal-Kunsill (ĠU L 117, 4.5.2005, p. 13).
2
         ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 1875/2006
         (ĠU L 360, 19.12.2006, p.64).
 ---pagebreak--- 880              MT           Il-Ġurnal Uffiċjali ta’ l-Unjoni Ewropea                 5.12.2008

(3)    Ir-Regolament (KEE) Nru 2454/93 għandu għaldaqstant jiġi emendat skont dan.

(4)    Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi
       Doganali,

ADOTTAT DAN IR-REGOLAMENT:

                                           Artikolu 1

Ir-Regolament (KEE) Nru 2454/93 huwa emendat kif ġej:

(1)     Fl-Artikolu 308a (10), it-terminu ‘ECU 10’ huwa mibdul b' ’10 euro’.

(2)     Fl-Artikolu 308c (1) u 3, it-terminu ‘75%’ huwa mibdul b' ‘90%’.

(3)     L-Artikolu 308d huwa sostitwit b'dan li ġej:

‘Artikolu 308d

1.      Meta jkollha titwettaq is-sorveljanza Komunitarja, l-Istati Membri għandhom
jipprovdu lill-Kummissjoni, mill-inqas darba kull ġimgħa, dettalji dwar id-dikjarazzjonijiet
tad-dwana għar-rilaxx għaċ-ċirkolazzjoni ħielsa jew dikjarazzjonijiet tal-esportazzjoni. L-
Istati Membri jistgħu jiskambjaw dejta bħal din kuljum. Id-dejta kollha mibgħuta mill-Istati
Membri lill-Kummissjoni għandha tkun assoċjata ma’ numru ta’ identifikazzjoni uniku. L-
Istati Membri għandhom għan-numru ta’ identifikazzjoni uniku fil-komunikazzjonijiet kollha
mal-Kummissjoni li għandhom x’jaqsmu ma’ dejta mibgħuta qabel.

L-Istati Membri għandhom jikkoperaw mal-Kummissjoni sabiex jiddeterminaw in-natura tad-
dettalji meħtieġa fuq id-dikjarazzjonijiet tad-dwana għar-rilaxx għaċ-ċirkolazzjoni ħielsa jew
fuq id-dikjarazzjonijiet tal-esportazzjoni.

2.       L-informazzjoni kkomunikata minn Stati Membri individwali għandha tkun ittrattata
bħala kunfidenzjali." Madankollu, id-dejta konsolidata għal kull Stat Membru, jiġifieri dejta li
ma tippermettix l-identifikazzjoni tal-fornitur jew tal-operatur eknomiku, għandha tkun
disponibbli lill-utenti awtorizzati fl-Istati Membri. L-Istati Membri għandhom jikkoperaw
mal-Kummissjoni sabiex jiddeterminaw l-utenti awtorizzati u sabiex iħejju d-dipsożizzjonijiet
prattiċi għall-implimentazzjoni dwar l-iżvelar tad-dejta konsolidata.

3.      Għall-prodotti sensittivi, id-dejta relatata għar-rilaxx għaċ-ċirkolazzjoni ħielsa jew
għall-esportazzjoni għandha tiġi mmonitorjata fuq bażi kunfidenzjali.

4.      Meta d-dikjarazzjonijiet għar-rilaxx għaċ-ċirkolazzjoni ħielsa jiġu aċċettati mill-
awtoritajiet doganali skont il-proċeduri simplifikati msemmija fl-Artikoli 253 sa 267, l-Istati
Membri għandhom jipprovdu lill-Kummissjoni dettalji tad-dejta disponibbli fid-data tal-
aċċettazzjoni tad-dikjarazzjonijiet magħmula bil-proċedura simplifikata, jekk dawn id-
dikjarazzjonijiet ikun fihom mill-inqas indikazzjoni tal-volum jew tal-kwantitajiet tal-prodotti
konċernati. L-Istati Membri wara għandhom jibgħatu lill-Kummissjoni dejta kumpluta kif
disponibbli mid-dikjarazzjoni kompluta jew supplimentari b’referenza għan-numru ta’
identifikazzjoni uniku msemmi fl-Artikolu 308d (1).
 ---pagebreak--- 5.12.2008      MT             Il-Ġurnal Uffiċjali ta’ l-Unjoni Ewropea                881

Meta d-dikjarazzjonijiet għar-rilaxx għaċ-ċirkolazzjoni ħielsa aċċettati mill-awtoritajiet
doganali skond il-proċeduri simplifikati msemmija fl-Artikoli 253 sa 267, ma jkollhom ebda
indikazzjoni dwar il-volum jew tal-kwantitajiet tal-prodotti, l-Istati Membri għandhom
jipprovdu lill-Kummissjoni dettalji tad-dejta disponibbli mid-dikjarazzjoni kompluta jew
supplimentari

                                           Artikolu 2

Dan il-Regolament jidħol fis-seħħ fis-seba’ jum wara dak tal-pubblikazzjoni tiegħu f’Il-
Ġurnal Uffiċjali ta' l-Unjoni Ewropea.

Għandu japplika mill-1 ta' Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 28 ta' Frar 2007.

                                              Għall-Kummissjoni
                                              László KOVÁCS
                                              Membru tal-Kummissjoni